जिले में अमित नामक एक परीक्षार्थी सदी के महानायक अमिताभ बच्चन के फोटो वाले प्रवेश पत्र पर बीएड की परीक्षा दे रहा है। यह त्रुटि प्रथम दृष्टया डॉ राम मनोहर लोहिया अवध विश्वविद्यालय फैज़ाबाद के परीक्षा विभाग की तरफ से प्रतीत होती है। विवरण के अनुसार, अमित द्विवेदी रवीन्द्र सिंह स्मारक महाविद्यालय सहिबापुर में बीएड द्वितीय वर्ष का छात्र है। उसने विश्वविद्यालय की वेबसाइट पर अपना नामांकन किया था। इसके उपरांत सभी जरूरी अभिलेख महाविद्यालय कार्यालय में जमा कर दिया। बीएड की परीक्षाएं शुरू होने से ठीक पहले जब परीक्षार्थियों का प्रवेश पत्र महाविद्यालय में आया तो अमित के प्रवेश पत्र पर सदी के महानायक अमिताभ बच्चन का पासपोर्ट आकार का चित्र छ्पा देखकर सभी दंग रह गए। छात्र ने इसकी शिकायत अपने महविद्यालय में की तो प्राचार्य ने परीक्षा केंद्र को एक पत्र लिखकर दूसरा (मैन्युअल) प्रवेश पत्र भी जारी कर दिया, जिससे उसे परीक्षा में बैठने की अनुमति मिल जाये।